**ΓΥΜΝΑΣΙΟ ΓΕΡΑΣ**

Η Διευθύντρια του Γυμνασίου Γέρας ζητά την εκδήλωση ενδιαφέροντος

από τα τουριστικά γραφεία για την πραγματοποίηση εκπαιδευτικής

επίσκεψης στα πλαίσια περιβαλλοντικού προγράμματος του σχολείου με τα παρακάτω στοιχεία:

**Προορισμός:** Ναύπλιο

**Ημερομηνία:** από Πέμπτη 03 Μαΐου 2018 έως Δευτέρα 07 Μαΐου 2018

**Αριθμός συμμετεχόντων**: 35

**Μαθητές**: 32 **Καθηγητές**: 3

**Πέμπτη 03 Μαΐου 2018** : Αναχώρηση από Μυτιλήνη ακτοπλοϊκώς για Πειραιά.

**Παρασκευή 04 Μαΐου 2018** : Άφιξη στο λιμάνι του Πειραιά και άμεση αναχώρηση με

πούλμαν για Ναύπλιο. Απογευματινή επίσκεψη στο

 Μπούρτζι. Διαμονή σε ξενοδοχείο εντός του

 Ναυπλίου (κατά προτίμηση).

**Σάββατο 05 Μαΐου 2018** :Αναχώρηση για Μυκήνες – Άργος **,** επιστροφή στο

Ναύπλιο.

**Κυριακή 06 Μαΐου 2018** : Αναχώρηση για Επίδαυρο και από εκεί για Αθήνα.

Στάση στο ATHENS METRO MALL**.**

Επιβίβαση στο πλοίο με προορισμό τη Μυτιλήνη.

**Δευτέρα 07 Μαΐου 2018:**  Άφιξη στο λιμάνι της Μυτιλήνης.

**Η προσφορά θα πρέπει να περιέχει και να εξασφαλίζει τα παρακάτω:**

**ΠΡΟΫΠΟΘΕΣΕΙΣ ΠΟΥ ΠΡΕΠΕΙ ΝΑ ΠΛΗΡΟΥΝΤΑΙ**

1. **Η διαμονή των μαθητών σε ξενοδοχείο κατά προτίμηση εντός του Ναυπλίου θα είναι σε δίκλινα, τρίκλινα ή τετράκλινα δωμάτια και των καθηγητών σε μονόκλινα δωμάτια.**
2. **Όλοι οι μαθητές θα μένουν στο ίδιο ξενοδοχείο και δεν θα επιτραπεί ο χωρισμός σε δύο ξενοδοχεία, ανεξάρτητα αν αυτά είναι κοντά.**
3. **Σε όλα τα μέλη της εκδρομής θα προσφέρεται πρωινό από το ξενοδοχείο.**
4. **Το λεωφορείο θα είναι τουριστικό με κλιματισμό, μουσική, μικροφωνική εγκατάσταση, φαρμακείο, ζώνες ασφαλείας και θα πληροί τις νόμιμες προϋποθέσεις κυκλοφορίας. Δύο τουλάχιστον εβδομάδες πριν την πραγματοποίηση της εκδρομής, θα προσκομιστούν στο σχολείο ασφαλιστήρια συμβόλαια του λεωφορείου, φωτοτυπίες της άδειας κυκλοφορίας και το έγγραφο του ελέγχου του ΚΤΕΟ.**
5. **Το λεωφορείο θα είναι στη διάθεση των μαθητών καθ΄ όλη τη διάρκεια της ημέρας, στις περιηγήσεις-ξεναγήσεις, όσο και στις βραδινές εξόδους.**
6. **Δέκα μέρες μετά την κατοχύρωση του διαγωνισμού, ο μειοδότης είναι υποχρεωμένος να φέρει ΓΡΑΠΤΗ επιβεβαίωση του ξενοδοχείου ότι διαθέτει τον απαιτούμενο αριθμό δωματίων (μονόκλινα, δίκλινα, τρίκλινα, τετράκλινα) τη συγκεκριμένη ημερομηνία για τη διαμονή αποκλειστικά και ονομαστικά των μαθητών του σχολείου μας, καθώς και επιβεβαίωση της ναυτιλιακής για την κράτηση των εισιτηρίων.**
7. **Μια εβδομάδα πριν την αναχώρηση να είναι διαθέσιμοι οι αριθμοί των δωματίων του ξενοδοχείου ώστε να γίνει η κατανομή των μαθητών.**
8. **Στο φάκελο της προσφοράς θα υπάρχει φωτοτυπία της άδειας λειτουργίας γραφείου γενικού τουρισμού του ενδιαφερομένου.**
9. **Θα υπάρχει ομαδική ασφαλιστική κάλυψη για όλους τους μαθητές και τους συνοδούς καθηγητές.**
10. **Από τη συνολική αξία της εκδρομής το 20% θα παρακρατηθεί σαν εγγύηση ακριβούς εκτέλεσής της και θα αποδοθεί μετά την επιστροφή του σχολείου από την εκδρομή.**
11. **Το σχολείο θα επιλέξει την προσφορά που θα εγγυάται την ΚΑΛΥΤΕΡΗ και ΑΣΦΑΛΕΣΤΕΡΗ ΟΡΓΑΝΩΣΗ της εκδρομής και ΠΡΟΣΙΤΗ στις τιμές. Η παλαιότητα των λεωφορείων θα ληφθεί υπόψη στην αξιολόγηση των προσφορών και για το λόγο αυτό να μας αναφέρετε το χρόνο πρώτης κυκλοφορίας του λεωφορείου που θα χρησιμοποιηθεί στην εκδρομή.**
12. **Οι μαθητές του σχολείου που αναμένεται να συμμετέχουν στην εκδρομή είναι περίπου (32), ενώ οι συνοδοί καθηγητές θα είναι τρεις (3).**
13. **Για τις παραπάνω υπηρεσίες ζητείται η τελική συνολική τιμή (με ΦΠΑ) της εκδρομής, αλλά και η επιβάρυνση ανά μαθητή.**

Με την προσφορά θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας, το οποίο πρέπει να βρίσκεται σε ισχύ.

 **Το οριστικό πρόγραμμα της εκδρομής ενδέχεται να διαφοροποιηθεί ως προς το πρόγραμμα και τις ημερομηνίες, ανάλογα με τα δρομολόγια των πλοίων.**

Οι προσφορές θα πρέπει να κατατεθούν σε κλειστούς φακέλους μέχρι την Πέμπτη 29 Μαρτίου 2018 και ώρα 12:00 π.μ. στο γραφείο της Δ/ντριας του Γυμνασίου Γέρας.

**Πληροφορίες κ. Ζεέρη Ασπασία**

**Τηλ. Επικοινωνίας Γυμνάσιο Γέρας : 2251082235 FAX : 2251082235**

**Email:** **mail@gym-geras.les.sch.gr**

|  |  |  |  |
| --- | --- | --- | --- |
|  |  | **H Διευθύντρια****Ζεέρη Ασπασία** |  |